Liga-wildcard til SønderjyskE

Per Jessen, 25. april 2017, kl. 14:43

DBU har i dag offentliggjort listen af licensklubber og fordelingen af klubberne i henholdsvis Liga og Division i U17 og U19 DM-rækkerne. Glædeligt er det, at SønderjyskE er blevet tildelt et wildcard til U17 Ligaen.

Der er til næste sæson kun uddelt 11 A-licenser, og kun A-licensklubberne er sikret adgang i ungdomsligaerne. SønderjyskE har med en B-licens dog fået et wildcard til U17-ligaen, og det glæder sports- og talentchef Hans J. Haysen.

– Vi har lagt mange kræfter i at forbedre vores setup både med hensyn til manpower, faciliteter, kultur og generel kvaliteten i vores talentarbejde. Det er glædeligt, at arbejdet også bærer frugt, og talentansvarlig Karsten Andersen og Co. fortjener ros for deres arbejde, siger Hans J. Haysen.

U17-holdet er denne sæson placeret på en suveræn førsteplads uden et eneste nederlag i 17 kampe i Divisionen. Næste sæson kommer holdet til at bide skeer med de bedste klubber i landet i Ligaen.

– Vi har mange spændende spillere på vej, og vores U17-spillere bliver næste sæson udfordret på allerhøjeste niveau, hvilket bliver et rigtigt skridt for dem i deres fortsatte udvikling. Vi arbejder stenhårdt hver dag, i tæt og stærk samarbejde med vores moderklub HFK og ikke mindst også vores samarbejdsklubber i det sønderjyske, på at optimere, hvor vi kan, og det er et erklæret mål at få en A-licens, siger Hans J. Haysen.

U19 Division

AC Horsens

B93

FC Roskilde

FK Viborg

HB Køge

Hellerup IK

Holbæk B&I

Hvidovre IF

Næsby BK

Næstved BK

SønderjyskE

Thisted FC

Vejle BK

U17 Liga

AGF

Brøndby IF

Esbjerg fB

FC København

FC Midtjylland

FC Nordsjælland

Lyngby BK

OB

Randers Freja

Silkeborg IF

AaB

HB Køge *

SønderjyskE *

Vejle BK *

* wildcard